Mjåland kraftverk

Mjåland kraftverk er et vannkraftverk i Hunnedalen i Gjesdal kommune i Rogaland.

Det er et elvekraftverk som utnytter et fall på 10 meter i Hunnå.

Kraftverket ble bygd for lokal forsyning til gården Mjåland. Det ble tilknyttet nettet i 1998. 
Utstyret ble flyttet fra et utrangert kraftverk i Oftedal. Turbinen var en gammel Gjøvik francisturbin som måtte restaureres. Generatoren var en ASEA fra 1917. Den ga 70 kW i Oftedal, men bare 18 kW her.

Rørgaten ble bygd av 50 meter utrangerte oljerør og 50 meter betong. Kvaliteten på betongen var for dårlig, og det utviklet seg store lekkasjer.

Kraftverket ble i praksis nedlagt ca 2005. Det var planer om å legge ny rørgate, men det ble ikke noe av.

Referanser

Kilder

 NVE vannkraftdatabase

Kategori:Minikraftverk i Rogaland
Kategori:Kraftverk i Gjesdal
Kategori:Kraftverk etablert i 1991
Kategori:Tidligere kraftverk i Rogaland